કેટલાક લેખકોએ સ્વતંત્રતા આંદોલનોની ઘટનાઓને એકબીજી ઘટનાઓ સાથે સંબંધિત કે પૂરક વર્ણન કરવાને બદલે અલગ અલગ રીતે કર્યું છે. ઇતિહાસલેખન એ ટેલિફોન ડાયરીરૂપે વર્ણવી ન શકાય. સ્વતંત્રતા આંદોલનોની મુખ્ય ઘટનાઓ, મુખ્ય નેતાઓનાં કાર્યોની સાથે સ્થાનીય લોકોનાં સંસ્મરણોને પણ મૂળસામગ્રી તરીકે ઉપયોગ કરવો જરૂરી છે. સ્વતંત્રતા આંદોલનોનાં પાત્રોની માત્ર પ્રશંસા કરવાને બદલે પ્રત્યેક પાત્રને ઐતિહાસિક પરિપ્રેક્ષ્યમાં મૂલ્યાંકન કરવું જરૂરી છે. આ સમયે ડૉ. આંબેડકર પ્રેરિત પ્રવૃત્તિઓ પણ ભારતના મુક્તિ સંગ્રામોના એક ભાગરૂપે હતી. કચડાયેલા લોકો શોષણમુક્તિ ઇચ્છતા હતા પરંતુ ડૉ. આંબેડકર અને ગાંધીજી વચ્ચેના વિચારસંઘર્ષને પરિણામે ગુજરાતની આંબેડકર ચળવળો પ્રત્યે ઇતિહાસલેખકોના આંખ અને કાન બંધ કરી રહ્યા હતા.